Gilles Jacquier 1991-ben kezdte meg újságírói pályafutását, a France 3 tévécsatorna munkatársaként. 1994 - 1998 között a tévécsatorna számára készített helyszíni riportokat Dél-Afrikában, Nepálban és Japánban. 1999-től a France 2 munkatársa lett, melynek megbízásából a koszovói-, iraki- és afganisztáni-háborúkról készített helyszíni riportokat. 2002-ben, miközben a második intifádáról tudósított Nábluszban, súlyosan megsebesült egy palesztin orvlövész golyójától.